Izziņa par atzinumos sniegtajiem iebildumiem

|  |
| --- |
| **par Ministru kabineta noteikumu projektu “Grozījumi Ministru kabineta 2016. gada 24. maija noteikumos Nr. 317 "Ārstniecības personu un ārstniecības atbalsta personu reģistra izveides, papildināšanas un uzturēšanas kārtība”” (VSS-492)** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par elektronisko saskaņošanu**

|  |  |
| --- | --- |
| Datums |  |
|  |  |
| Saskaņošanas dalībnieki | Tieslietu ministrija, Izglītības un zinātnes ministrija |
| Saskaņošanas dalībnieki izskatīja šādu ministriju (citu institūciju) iebildumus |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |  Ministru kabineta noteikumu projekta “Grozījumi Ministru kabineta 2016. gada 24. maija noteikumos Nr. 317 "Ārstniecības personu un ārstniecības atbalsta personu reģistra izveides, papildināšanas un uzturēšanas kārtība”” (turpmāk – Noteikumu projekts) 1.3.apakšpunkts. | **Tieslietu ministrija**Ievērojot, ka projekts paredz aizstāt Ministru kabineta 2016. gada 24. maija noteikumos Nr. 317 "Ārstniecības personu un ārstniecības atbalsta personu reģistra izveides, papildināšanas un uzturēšanas kārtība" (turpmāk – noteikumi) lietoto terminu "māsa (medicīnas māsa)" ar terminu "māsa (vispārējās aprūpes māsa)", nav skaidrs, kādēļ atbilstoši projekta 1.3. apakšpunktā paredzētajam grozījumam noteikumu 4.3.4. apakšpunktā tiks lietots termins "māsa". Līdz ar to lūdzam precizēt projekta 1.3. apakšpunktā paredzēto grozījumu vai papildināt Ministru kabineta noteikumu projektu par izmaiņām māsas profesijas un specialitāšu nosaukumos un pārreģistrācijas kārtību sākotnējās *(ex-ante)* ietekmes novērtējuma ziņojumu (turpmāk – anotācija) ar atbilstošu skaidrojumu. |  **Ņemts vērā**Papildināts Noteikumu projekta par izmaiņām māsas profesijas un specialitāšu nosaukumos un pārreģistrācijas kārtību sākotnējās (ex-ante) ietekmes novērtējuma ziņojums (turpmāk – anotācija) ar atbilstošu skaidrojumu.Noteikumu projekta 1.3.apakšpunktā paredzēts svītrot 4.3.4.apakšpunktā vārdus “(medicīnas māsas), lai Noteikumu 4.3.4.apakšpunktā noteiktais būtu attiecināms gan uz personām ar iegūtu māsas (medicīnas māsas) kvalifikāciju, gan uz personām ar iegūtu māsas (vispārējās aprūpes māsas) kvalifikāciju. Šāda pieeja ir arī ietverta Ārstniecības likuma 44.pantā definējot, ka māsa ir ārstniecības persona, kura ieguvusi izglītību atbilstoši likumā "Par reglamentētajām profesijām un profesionālās kvalifikācijas atzīšanu" noteiktajām prasībām. | Skatīt precizēto anotāciju. |
|  | Noteikumu projekta anotācijas I sadaļas 2. punkts | **Tieslietu ministrija**Anotācijas I sadaļas 2. punktā ir norādīts, ka projekta izstrādes gaitā Latvijas Māsu asociācija diskusijās ar māsu profesionālajām apvienībām un ārstu un funkcionālo speciālistu profesionālajām organizācijām secināja, ka: 1) māsas profesijas papildspecialitāte "diabēta aprūpes māsa" tiek noteikta kā ārstnieciskā un diagnostiskā metode māsas (vispārējās aprūpes māsas) praksē; 2) māsas profesijas papildspecialitātes "onkoloģiskās aprūpes māsa" vispārējie onkoloģisko pacientu aprūpes jautājumi ir integrēti māsas (vispārējās aprūpes māsas) kompetencē; 3) māsas profesijas papildspecialitāte "transfuzioloģijas māsa" tiek noteikta kā ārstnieciskā un diagnostiskā metode māsas (vispārējās aprūpes māsas) praksē; 4) māsas profesijas papildspecialitāte "hemodialīzes un nieru transplantācijas māsa" tiek noteikta kā ārstnieciskā un diagnostiskā metode māsas (vispārējās aprūpes māsas) praksē; 5) māsas profesijas papildspecialitātes "fizikālās un rehabilitācijas medicīnas māsa" vispārējie pacientu rehabilitācijas jautājumi ir integrēti māsas (vispārējās aprūpes māsas) kompetencē; 6) nav nepieciešamas izmaiņas ārstnieciskajā un diagnostiskajā metodē "Endoskopijas metode māsu praksē" un "Funkcionālās diagnostikas metode māsu praksē".Vēršam uzmanību uz to, ka iepriekš minētā informācija ir neskaidra, jo, piemēram, projekta 1.10. apakšpunkts paredz papildināt noteikumu 1. pielikuma 5.3. apakšpunktu ar jaunām ārstnieciskajām un diagnostiskajām metodēm citu ārstniecības personu praksē, proti, diabēta pacientu apmācības metodi māsu praksē, transfuzioloģijas metodi māsas praksē un nieru aizstājējterapijas metodi, kas nav minētas iepriekš norādītajā anotācijas I sadaļas 2. punktā ietvertajā informācijā. | **Ņemts vērā**Precizēta anotācijas I sadaļas 2.punktā sniegtā informācija, norādot konkrētus ārstnieciskā un diagnostiskā metodes māsas (vispārējās aprūpes māsas) praksē nosaukumus:  māsas profesijas papildspecialitāte diabēta aprūpes māsa tiek noteikta kā ārstnieciskā un diagnostiskā metode māsas (vispārējās aprūpes māsas) praksē “Diabēta pacientu apmācības metode māsu praksē”; māsas profesijas papildspecialitāte transfuzioloģijas māsa tiek noteikta kā ārstnieciskā un diagnostiskā metode māsas (vispārējās aprūpes māsas) praksē – “Transfuzioloģijas metode māsas praksē”. Latvijas Māsu asociācija rekomendē, ka māsai (vispārējās aprūpes māsai), kura uzsāk darbu asins kabinetos ir nepieciešama apmācība; māsas profesijas papildspecialitāte hemodialīzes un nieru transplantācijas māsa tiek noteikta kā ārstnieciskā un diagnostiskā metode māsas (vispārējās aprūpes māsas) praksē – “Nieru aizstājterapijas metode”. | Skatīt precizēto anotāciju. |
|  | Noteikumu projekta 1.10.apakšpunkts | **Tieslietu ministrija**Vienlaikus vēršam uzmanību uz to, ka projekts paredz noteikumos lietot terminu "māsa (vispārējās aprūpes māsa)", bet projekta 1.10. apakšpunktā paredzētajos grozījumos, kā arī šobrīd spēkā esošā noteikumu 1. pielikuma 5.3. apakšpunktā tiek lietots termins "māsa".Ievērojot minēto, lūdzam izvērtēt projekta 1.10. apakšpunktā un noteikumu 1. pielikuma 5.3. apakšpunktā noteikto un nepieciešamības gadījumā precizēt to, kā arī papildināt anotācijas I sadaļas 2. punktā ietverto informāciju ar atbilstošu skaidrojumu. | **Ņemts vērā**Papildināta anotācija ar atbilstošu skaidrojumu. Ārstniecības likuma 44.pantā definēts, ka māsa ir ārstniecības persona, kura ieguvusi izglītību atbilstoši likumā "Par reglamentētajām profesijām un profesionālās kvalifikācijas atzīšanu" noteiktajām prasībām, līdz ar to Noteikumu projektā 1.10.apakšpunktā un noteikumu 1. pielikuma 5.3. apakšpunktā tiek lietots termins "māsa". | Skatīt precizēto anotāciju. |
|  | Noteikumu projekta anotācijas II sadaļas 1. punkts | **Izglītības un zinātnes ministrija**Lūdzam papildināt anotācijas II. sadaļas 1. punktu ar informāciju par to, ka tiesību aktu projektā noteiktais regulējums attiecas arī uz personām, kas profesionālo kvalifikāciju ir ieguvušas ārvalstīs un Latvijā vēlas atzīt savu profesionālo kvalifikāciju, lai iegūtu tiesības veikt profesionālo darbību savā profesijā. | **Ņemts vērā**Papildināts anotācijas II sadaļas 1. punkts, ka saskaņā ar Noteikumu 4.12.apakšpunktu Ārstniecības personu un ārstniecības atbalstu personu reģistrā iekļauj informāciju par personām, kuras profesionālo kvalifikāciju ir ieguvušas ārvalstīs un Latvijā vēlas atzīt savu profesionālo kvalifikāciju, lai iegūtu tiesības veikt profesionālo darbību savā profesijā. | Skatīt precizēto anotāciju. |
|  | Noteikumu projekta anotācijas II sadaļas 2. punkts | **Izglītības un zinātnes ministrija**Lūdzam papildināt anotācijas I. sadaļas 2.punktu ar skaidrojumu par to, kā pēc noteikumu projektos noteiktā regulējuma stāšanās spēkā tiks veikta profesionālās kvalifikācijas atzīšana māsas (vispārējās aprūpes māsas) profesijā, pamatspecialitātēs, kas būs noteiktas noteikumu projekta Nr. 3171.pielikuma 4.punkta 4.1. apakšpunkta 91., 92., 93., 94. rindā un 5.pielikuma 5.3. apakšpunkta 9., 10., 11. rindā noteiktajās Ārstnieciskajās un diagnostiskajās metodēs, proti, kādas prasības būs jāizpilda, lai iegūtu tiesības veikt patstāvīgu profesionālo darbību. Paskaidrojam, ka šis iebildums sakņojas analoģijā ar Veselības ministrijas Nozares cilvēkresursu attīstības nodaļas Vecākās ekspertes Daces Rogas 2021.gada 13.maija e-pastu, kurā ir pausts atbalsts Veselības inspekcijas lēmumam liegt tiesības veidot ārstniecības iestādi personai ar atzītu profesionālo kvalifikāciju tehniskā ortopēda profesijā ar argumentāciju, ka “profesionālā kvalifikācija ir atzīta profesijā nevis specialitātē[[1]](#footnote-1)” lūdzam skaidrot, kādas prasības tiks izvirzītas māsām, kuras atzīs savu profesionālo kvalifikāciju, lai tās varētu reģistrēt ārstniecības iestādi un izmantot citas profesionālās darbības iespējas, kas noteiktas Latvijas normatīvajos aktos. | **Ņemts vērā**Papildināts anotācijas II sadaļas 2. punkts ar skaidrojumu, ka Noteikumu projekts neietekmē profesionālās kvalifikācijas atzīšanas jautājumus un nenosaka papildu prasības, lai iegūtu tiesības veikt patstāvīgu profesionālo darbību. Skaidrojam, ka profesionālās kvalifikācijas atzīšana (t.sk. profesionālās kvalifikācijas atzīšana māsas (vispārējās aprūpes māsas) profesijā, pamatspecialitātēs) notiek saskaņā ar likumu "Par reglamentētajām profesijām un profesionālās kvalifikācijas atzīšanu".Vienlaikus informējam, ka saskaņā ar Ārstniecības likuma 54.panta pirmo daļu ārstniecības iestādi var izveidot valsts institūcijas, pašvaldības, fiziskā vai juridiskās personas. Turklāt Ministru kabineta 2005. gada 8. marta noteikumi Nr. 170 "Noteikumi par ārstniecības iestāžu reģistru" nosaka, ka ārstniecības iestāžu reģistrā norāda informāciju par saimnieciskās darbības veicēja – ārstniecības personas – vārdu un uzvārdu, sertifikāta derīguma termiņu.  | Skatīt precizēto anotāciju. |
|  | Noteikumu projekta 1.2.apakšpunkts | **Izglītības un zinātnes ministrija**Aicinām noteikumu 4.2.3. punktu izteikt šādā redakcijā: “4.2.3. apguvušas māsas (vispārējās aprūpes māsas) otrā līmeņa profesionālās augstākās izglītības programmu un ieguvušas profesionālo augstāko izglītību, kas atbilst sestajam Latvijas kvalifikāciju ietvarstruktūraslīmenim.” Atsauce uz Latvijas kvalifikāciju ietvarstruktūru ir nepieciešama tādēļ, ka saskaņā ar Ministru kabineta 2014. gada 26. augusta noteikumiem Nr.512 „Noteikumi par otrā līmeņa profesionālās augstākās izglītības valsts standartu” otrā līmeņa profesionālā augstākā izglītība var būt gan bakalaura, gan maģistra līmenī, kas atbilst attiecīgi sestajam un septītajam Latvijas kvalifikāciju ietvarstruktūras līmenim. | **Daļēji ņemts vērā**Veselības ministrija izvērtēja Izglītības un zinātnes ministrijas 10.06.2021. atzinumā Nr. 4-4.1e/21/2228 izteikto iebildumu un precizē Noteikumu projekta 1.2.apakšpunktu šādā redakcijā: “4.2.3.1 apguvušas akreditētu māsas (vispārējās aprūpes māsas) otrā līmeņa profesionālās augstākās izglītības programmu un ieguvušas diplomu par profesionālo augstāko izglītību ar kvalifikāciju māsa (vispārējās aprūpes māsa);” Atsauce uz Latvijas kvalifikāciju ietvarstruktūru ir norādīta māsas (vispārējās aprūpes māsas) profesijas standartā[[2]](#footnote-2), kas ir saskaņots Profesionālās izglītības un nodarbinātības trīspusējās sadarbības apakšpadomes 2020. gada 12. augusta sēdē. Turklāt Ministru kabineta 2018. gada 9. oktobra noteikumi Nr. 626 "Noteikumi par obligāti piemērojamo profesiju standartu un profesionālās kvalifikācijas prasību sarakstu un tajā iekļauto profesiju standartu un profesionālās kvalifikācijas prasību publiskošanas kārtību" nosaka, ka māsas (vispārējās aprūpes māsas profesija) ir piektā profesionālās kvalifikācijas līmeņa profesija (atbilst sestajam Latvijas kvalifikāciju ietvarstruktūras līmenim).  | 1.2. Papildināt noteikumus ar 4.2.3.1 apakšpunktu šādā redakcijā: “4.2.3.1 apguvušas akreditētu māsas (vispārējās aprūpes māsas) otrā līmeņa profesionālās augstākās izglītības programmu un ieguvušas diplomu par profesionālo augstāko izglītību ar kvalifikāciju māsa (vispārējās aprūpes māsa);”  |
|  | Noteikumu projekts | **Izglītības un zinātnes ministrija**Lūdzam precizēt projektu Nr. 317, paredzot, ka Noteikumi svītrot vārdu “akreditētas” visos punktos, kur minētas “akreditētas … izglītības programmas”. Vārda “akreditēta” lietošana noteikumos Nr. 317 ir tautoloģija, jo saskaņā ar Augstskolu likumu, Izglītības likumu un citiem normatīvajiem aktiem izglītības iestādes nedrīkst izsniegt valsts atzītus augstāko izglītību apliecinošus dokumentus, ja izglītības programma nav akreditēta saskaņā ar noteikto regulējumu. | **Iebildums izvērtēts**Veselības ministrija piekrīt Izglītības un zinātnes ministrijas 10.06.2021. atzinumā Nr. 4-4.1e/21/2228 izteiktajam iebildumam un atbilstoši iebildumam pārskatīs Noteikumos lietotās terminoloģijas atbilstību Augstskolu likuma, Izglītības likuma un citu normatīvo aktu prasībām, kas nosaka, ka izglītības iestādes nedrīkst izsniegt valsts atzītus augstāko izglītību apliecinošus dokumentus, ja izglītības programma nav akreditēta saskaņā ar noteikto regulējumu. Vienlaikus vēršam uzmanību, ka Noteikumos ir ietverti izglītības dokumenti, kas līdz Noteikumos noteiktam datumam deva tiesības personai ar attiecīgu izglītības dokumentu reģistrēties Reģistrā un ir būtiski Noteikumos attiecīgos ierakstus saglabāt, lai saglabātu tiesisko pamatojumu attiecīgās personas reģistrācijai Reģistrā. Piemēram, masieriem Noteikumos ir noteikti piecas dažādas izglītības ieguves iespējas, no kurām viens izglītības ieguves veids ir aktuāls šobrīd, bet pārējie četri izglītības ieguves veidi ir vēsturiski, kas līdz noteiktam datumam deva tiesības personai reģistrēties Reģistrā, līdz ar to veidojot tiesisko pamatojumu attiecīgās personas reģistrācijai Reģistrā. | Skatīt precizēto anotāciju. |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Dace Roga

|  |
| --- |
| (par projektu atbildīgās amatpersonas vārds un uzvārds) |
| Veselības ministrijas Nozares cilvēkresursu attīstības plānošanas nodaļas vecākā eksperte |
| (amats) |
| Tālr.:67876093; fakss: 67876006 |
| (tālruņa un faksa numurs) |
| dace.roga@vm.gov.lv |
| (e-pasta adrese) |

1. Veselības inspekcija: “Saskaņā ar Ārstniecības likuma 26.panta 2.daļu, patstāvīgi nodarboties ar ārstniecību konkrētā pamatspecialitātē, apakšspecialitātē vai papildspecialitātē atbilstoši Ministru kabineta noteiktajai kompetencei atļauts ārstniecības personām, kuras ir sertificētas un reģistrētas ārstniecības personu reģistrā.

Tā kā šai personai nav sertifikāta Tehniskā ortopēda specialitātē, nav iespējams izveidot Tehniskās ortopēdijas kabinetu, līdz ar to nav iespējams reģistrēt ārstniecības iestādi.” [↑](#footnote-ref-1)
2. Māsas (vispārējās aprūpes māsas) profesijas standarts https://registri.visc.gov.lv/profizglitiba/dokumenti/standarti/2017/PS-144.pdf [↑](#footnote-ref-2)